**ΠΡΟΣΚΛΗΣΗ**

**Πρόγραμμα Μεταφοράς Τεχνογνωσίας Συμβουλευτικής Υποστήριξης με αντικείμενο**

**«Ειδικές εφαρμογές του ISO 17025:2017»**

Το ***Ελληνικό Ινστιτούτο Μετρολογίας (ΕΙΜ),*** Αυτοτελής Μονάδα του ***Εθνικού Συστήματος Υποδομών Ποιότητας (ΕΣΥΠ)***, θα υλοποιήσει ένα εξειδικευμένο πρόγραμμα μεταφοράς τεχνογνωσίας συμβουλευτικού χαρακτήρα με αντικείμενο την εφαρμογή του νέου προτύπου ISO 17025:2017 στα Εργαστήρια Δοκιμών και Διακρίβωσης. Το πρόγραμμα θα πραγματοποιηθεί σε συνεργασία με την ***Αρχή Ηλεκτρισμού Κύπρου (ΑΗΚ)*** στη Λευκωσία, στο Κεντρικό Κτήριο της ΑΗΚ, Αίθουσα ΗΛΕΚΤΡΟΝ, Ισόγειο -1 στις **27 Νοεμβρίου 2018** (09.30 - 18.00).

Ενδεικτικά πεδία, τα οποία θα εξεταστούν είναι:

* Επιτόπου ανάλυση των διαφορών του νέου προτύπου με το παλαιό.
* Διενέργεια επιτόπου μελέτης διακινδύνευσης στόχων που θέτει το εργαστήριο σε εφαρμογή των σταδίων ενός κύκλου διαχείρισης διακινδύνευσης – ειδικότερα: καθορισμός στόχων, ανάλυση κινδύνων, εκτίμηση διακινδύνευσης, αντιμετώπιση κινδύνων, παρακολούθηση και ανασκόπηση.
* Διαμόρφωση επιτόπου της δομής εγγράφων ενός Συστήματος Διαχείρισης για την εφαρμογή του ISO 17025:2017 με αφετηρία μια υφιστάμενη δομή εγγράφων βάσει του ISO 17025:2005.
* Διαμόρφωση επιτόπου μέτρων ασφάλειας πληροφοριών για την προστασία τους ως προς την ακεραιότητα, την εμπιστευτικότητα και τη διαθεσιμότητα τους. Ένταξη αυτών σε έγγραφο (οδηγία ή διαδικασία) του ΣΔ.
* Εφαρμογή του decision rule στη δήλωση συμμόρφωσης με προδιαγραφές/ απαιτήσεις που θέτει ο πελάτης.
* Επικύρωση εφαρμογών λογισμικού υπολογισμών και μεταφοράς δεδομένων.

Βασική προϋπόθεση για τους συμμετέχοντες είναι να έχουν σχετική εξοικείωση με το νέο πρότυπο ISO 17025:2017. Για το σκοπό αυτό, το ΕΙΜ θα αποστείλει στους συμμετέχοντες, πριν την υλοποίηση του προγράμματος, κατάλληλο υποστηρικτικό υλικό, ώστε να διευκολυνθεί η απαραίτητη εξοικείωση τους με το νέο πρότυπο.

Όσοι φορείς επιθυμούν να συμμετέχουν, θα πρέπει να αποστείλουν τη ***Δήλωση Συμμετοχής*** συμπληρωμένη με όλα τα απαραίτητα στοιχεία στο info@eim.gr. Το κόστος συμμετοχής στο πρόγραμμα, το οποίο είναι συμβουλευτική υπηρεσία με κωδικό MES-CON-210, είναι **300 €/συμμετέχοντα** και θα πρέπει να καταβληθεί προκαταβολικά στον τραπεζικό λογαριασμό του ΕΣΥΠ/ΕΙΜ με την υποβολή της Δήλωσης Συμμετοχής:

***Εθνική Τράπεζα: Αριθμ. Λογ. 169/470137-24, IBAN: GR94 0110 1690 0000 1694 7013 724,***

***ΚΩΔ. SWIFT ΤΡΑΠΕΖΑΣ-BIC: ETHNGRAA***.

*Επίσης, κάθε επιπλέον συμμετοχή, πέραν την 1ης, από τον ίδιο φορέα, θα έχει έκπτωση 20%, δηλ. κόστος συμμετοχής 240 €/συμμετοχή.* Στο καταθετήριο θα πρέπει να αναφέρεται η επωνυμία της εταιρείας. To αποδεικτικό κατάθεσης θα πρέπει να αποσταλεί με e-mail στο info@eim.gr μαζί με τη Δήλωση Συμμετοχής.

Παραδοτέα του προγράμματος θα είναι: βεβαίωση συμμετοχής στο πρόγραμμα, υποστηρικτικό υλικό που θα αποσταλεί από πριν, καθώς και το υλικό (αναλύσεις, μελέτες, εφαρμογές) που θα αναπτυχθούν στη διάρκεια υλοποίησης του προγράμματος.

Πληροφορίες: info@eim.gr, τηλ. 2310-569 999, 990, 987